Մալթայում հազարավոր մարդիկ հարգանքի տուրք են մատուցել երկրի ամենահայտնի լրագրողի` Ադրբեջանի նախագահ Իլհամ Ալիևի ընտանիքի մասնակցությամբ Պանամայի օֆշորային սկանդալը բացահայտած Դաֆնա Կարուանա Գալիցիայի հիշատակին, ով զոհվել է մեքենայի պայթյունի հետևանքով: Հոկտեմբերի 16-ի երեկոյան Սլիեմա քաղաքում կայացել է լրագրողի հոգեհանգստի արարողությունը, որի ընթացքում հազարավոր մարդիկ դուրս են եկել փողոց, հարգանքի տուրք մատուցել նրա հիշատակին: Մալթայում շատ մարդիկ նաև փոխում են «Ֆեյսբուք»-ի իրենց էջերի գլխավոր լուսանկարները և ի նշան Գալիցիայի հիշատակի տեղադրում են սև քառակուսիներով լուսանկար: